Descrición do megaletoscopio.
O **megaletoscopio** é un mecanismo óptico xurdido a partir da evolución do aletoscopio (patentado en 1861), deseñados ambos aparellos polo fotógrafo suízo Carlo Ponti.​ Este aparello foi deseñado nos anos 1860.

En máis dunha ocasión confundiuse o megaletoscopio co estereoscopio, pero o deseño e o efecto deste segundo aparello son completamente distintos. Porén, o megaletoscopio garda certas similitudes co aletoscopio, pois ambos son capaces de ofrecer unha certa ilusión de relevo utilizando a cromoestereopsis.

Historia
--------

En 1860, Carlo Ponti, óptico do rei  Vittorio Emanuele II dei Savoia, creou un aparello denominado aletoscopio, para a visualización de tanto pinturas como fotografías. A idea principal deste mecanismo era a visualización de vistas opacas e transparentes de grandes dimensións para impresionar aos usuarios. As edicións máis especiais e mellor deseñadas deste aparello eran o que se coñecía como megaletoscopios.

Mecanismo
---------

A función deste mecanismo consiste na observación de imaxes a través dunha gran lente que permite crear unha ilusión óptica de gran profundidade de campo e perspectiva nas imaxes visualizadas. As copias á albumina se retroiluminan cunha fonte de luz situada dentro da cámara (normalmente unha lanterna de aceite ou queroseno) ou alumadas pola luz do día a través dun sistema de portas abertas.

Unha serie de espellos dispostos no interior da máquina conduce a luz cara á parte frontal das imaxes. Os efectos obtidos en función da cantidade de luz que entra conséguense ao pintar a parte traseira da albumina fotográfica. Para crear a ilusión de alumamento, as imaxes teñen buracos en cada lado da «impresión». Estes son case invisíbeis dende a parte frontal, e hai certas seccións que foron recortadas para que o papel que se introducise na máquina puidese ser máis fino. 

Nas primeiras probas con este mecanismo, preparouse unha serie de fotografías específicas para utilizar co megaletoscopio. Estas imaxes eran translúcidas e coloridas, a fin de crear uns efectos visuais máis dramáticos. Un destes efectos era alumar as imaxes a partir de luz escura para ofrecer a sensación de que a luz era nocturna. Cando a parte superior do aparello se abría e a luz chegaba directa á parte frontal da imaxe víase unha escena con «luz de día». Cando esta parte superior se pechaba e a luz viña de atrás, a escena convertíase en nocturna.

Onde atopalos
-------------

Un megaletoscopio na biblioteca da Universidade de Princeton.
* *Graphic Arts Collection*: *Rare Books and Special Collections*, Biblioteca Firestone na Universidade de Princeton.
* A casa de George Eastman. Nela atópanse cada ano centos de persoas interesadas na fotografía. Nesta casa atópase unha das máis grandes coleccións de megaletoscopios do mundo.
* Museo do Romanticismo, Madrid. Nesta exposición, que durou do 24 de xaneiro ao 13 de maio de 2018, «Vese a miña sombra, pero eu quédome» vese unha serie de imaxes e aparellos (entre eles, o megaletoscopio) que levan ao espectador ao século XIX.
* « L'experiència màgica del cinema», no vestíbulo do edificio histórico da Universidade de Barcelona.​
* Museo do Precinema, en Italia.

Notas
-----

1. 1 2  "Universitat de Barcelona - «L'experiència màgica del cinema», no vestíbulo do Edificio Histórico da UB". *www.ub.edu* (en castelán). 8 de outubro de 2009. Consultado o 22 de abril de 2021.
2. 1 2 3  Mannoni, Laurent (1970). *Le Mouvement Continué*. Italia: Mazzotta. p. 196. ISBN 88-202-1164-5.
3. ↑  "Megalethoscope Slides | George Eastman House Blog". *web.archive.org*. 4 de xullo de 2011. Archived from the original on 04 de xullo de 2011. Consultado o 22 de abril de 2021.
4. ↑  Mellby, Julie (28 de outubro de 2013). "Megalethoscope". *Graphic Arts* (en inglés). Consultado o 22 de abril de 2021.
5. ↑  "Se va mi sombra, pero yo me quedo". *www.revistafv.es*. Consultado o 22 de abril de 2021.
6. ↑  "Actuales". *www.culturaydeporte.gob.es* (en castelán). Arquivado dende o orixinal o 22 de abril de 2021. Consultado o 22 de abril de 2021.
7. ↑  Loro (30 de novembro de 2017). "El Museo del Romanticismo recrea en 3D las costumbres de la España Isabelina". *madridescribe.com* (en castelán). Arquivado dende o orixinal o 22 de abril de 2021. Consultado o 22 de abril de 2021.

|  |  |
| --- | --- |
| Control de autoridades | 
* Wd: Q6808424
* AAT: 300227510

 |